

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 2 desembre 2015**

**Baqueira Beret preveu obrir més de 140 km de pistes per al pont de la Immaculada**

**Amb una previsió meteorològica de sol i gruixos en pistes entre els 60 cm a la cota 1800 i el metro a cotes altes l'estació de la Val d'Aran té previst obrir els tres sectors i més de 90 pistes que superen àmpliament els 140 km esquiables.**

L'esperat pont de la Immaculada arriba a Baqueira Beret amb bona neu i gran quantitat de pistes obertes. L'últim cap de setmana de novembre l'estació aranesa va inaugurar la temporada 2015-2016 en gran en el que a condicions es refereix i per al pont segueix la bona neu acompanyada d'una previsió meteorològica amb sol i sense vent.

Es podrà accedir a les pistes des de totes les entrades de l'estació en Peülla, Bonaigua, Baqueira 1500, Val de Ruda, Tanau, Orri i Beret. L'objectiu és fer aquestes vacances de quatre dies el més còmodes per als esquiadors tant pel tractament de les pistes com pels serveis addicionals.

Estaran oberts tots els serveis de restauració de l'estació destacant el Moët Winter Lounge, el 5J Baqueira Grill i el Refugi Sant Miquel. Pel après ski especial menció mereix la nova zona d'oci i restauració de l'Hotel Montarto a Baqueira 1500 que compta amb el nou Baqueira Winebar by Vinya Pomal que és una vinoteca amb una àmplia carta de vins de denominació d'origen de tot Espanya i una rica cuina basada en racions. També en aquest hotel s'ha instal·lat la Drinkery Montarto que és un bar musical a la planta baixa amb horari a partir de les 15 h. diàriament per començar l'après ski prenent unes copes encara amb les botes posades i amb música de DJ.

**Ampliació de l'horari de taquilles**

Amb l'objectiu de donar un millor servei i evitar cues davant la previsió d'una notable afluència d'esquiadors s'ampliarà l'horari d'atenció al públic en oficines. Així el divendres 4 de desembre les taquilles de Baqueira cota 1.500 i les de Val de Ruda romandran obertes fins les 22.00h perquè els que vulguin puguin recollir el forfet.

D'altra banda, a través de la nova web www.baqueira.es és possible contractar allotjament, tant a hotel com en apartaments, i serveis com escola d'esquí, menjar en pistes i forfet a un mateix procés i amb tota comoditat. Si s'abona la totalitat de la reserva abans de la data d'arribada, el client rep tota la documentació (bo de l'hotel, forfets, etc.) a la recepció de l'allotjament reservat per la qual cosa evita cues a taquilles de l'estació.

**Més informació:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

baqueira\_beret